صحت اور خاندانی بہبود کی وزارت
پسماندہ اضلاع میں صحت سے متعلق سہولتوں کو یقینی بنانے کے لئے سرکاری اقدامات
صحت اورخاندانی بہبودکے مرکزی وزیرمملکت ڈاکٹربھارتی پروین پوار نے آج لوک سبھا میں ایک تحریری جواب میں یہ جانکاری فراہم کی ہے ۔
حکومت ہند نے 112خواہشمنداضلاع کی نشاندہی کی ہے ۔ یہ نشاندہی کارکردگی سے متعلق 49کلیدی اشاریوں میں سبھی پانچ موضوعات یعنی صحت اورغذائیت ، تعلیم ، زراعت اورآبی وسائل، مالی شمولیت اورہنرمندی کے فروغ اور بنیادی ڈھانچہ کے شعبوں میں ان اضلاع کی کارکردگی کی بنیاد پرکی گئی ہے ۔
‘‘صحت عامہ اور اسپتال ’’ ریاست کا موضوع ہے ، اس لئے حفظان صحت سے متعلق سہولتوں کی دستیابی کو یقینی بنانا متعلقہ ریاستوں /مرکز کے زیرانتظام علاقوں کی سرکاروں کی ذمہ داری ہے ۔ حکومت، مرکزی اورریاستی سطح کے نگرانی کے نظام کے توسط سے خواہشمنداضلاع کے علاقوں سمیت ہرریاست میں صحت سے متعلق مختلف پروگراموں کے نفاذ کے ساتھ ساتھ طبی مراکز کے کام کاج کا جائزہ لیتی رہتی ہے ۔ مرکزی سطح سے ، صحت اورخاندانی بہبود کی وزارت نیشنل ہیلتھ مشن  کے نفاذ کی پیش رفت کا جائزہ لینے کی غرض سے سالانہ یکساں جائزے کے مشن  اور نگرانی کے مربوط دورے  کے پروگراموں کا انعقاد کرتی ہے ۔ اس کے علاوہ ریاستیں صحت کے بندوبست سے متعلق اطلاعاتی نظام  ڈیٹا کو تازہ ترین کرتی ہے ۔ جو کہ اس کی متعلقہ سہولت کی سطح پر دستیاب ہے ۔ اسی طرح نیتی آیوگ طے شدہ اشاریوں کی بنیاد پر خواہشمنداضلاع کی جانچ اور تشخیص بھی کرتی ہے ۔
سی آرایم کی رپورٹوں اور حفظان صحت سے متعلق سہولتوں کی کارکردگی کی جانچ کو سال 2007سے سال درسال کے لحاظ سے لنک
https://nhsrcindia.org/php-crm-reports. پرملاحظہ کیاجاسکتاہے ۔ اسی طرح خواہشمنداضلاع کی سالانہ رپورٹ کے لئے لنک https://www.niti.gov.in/annual-reports. سے رجوع کیاجاسکتاہے ۔
ریاستی /مرکز کے زیرانتظام علاقوں کی سرکاروں سے نیشنل ہیلتھ مشن  کے تحت پروگرام پر عمل درآمدسے متعلق منصوبوں  کی شکل میں تجاویز موصول ہوتی ہیں ۔ اورحکومت ہند دستیاب وسائل کے مطابق ریکارڈ آف پروسیڈنگس  کی شکل میں ان تجاویز کو اپنی منظوری دیتی ہے۔
درج ذیل وہ خاص اسکیمیں ہیں جن کے تحت بڑے پیمانے پرعوام کو طبی سہولیات کو فراہم کرنے میں آرہی خامیوں کو دورکرنے پرتوجہ مرکوز کی گئی ہے:
- 64180کروڑروپے کی تخمینہ لاگت کے ساتھ پی ایم آیوش مان بھارت ہیلتھ انفرااسٹرکچرمشن  کا مقصد صحت عامہ متعلق بنیادی ڈھانچے میں اہم خامیوں کو دورکرنا ہے ۔ یہ مرکزی شعبے کے بعض پروگراموں کے ساتھ ایک مرکز کی سرپرستی والی اسکیم ہے ۔ مرکز کی سرپرستی والی اسکیم  کے پروگراموں میں ذیلی صحت کے مراکز، شہری صحت اور عافیت کے مراکز ، بلاک پبلک ہیلتھ یونین ، ضلعوں کی صحت عامہ سے متعلق مربوط لیباریٹریاں اور نازک حالت والے مریضو ں کی دیکھ بھال سے متعلق اسپتالوں کے بلاک کی ڈھانچہ جاتی ترقی کے لئے مدد شامل ہے ۔
- آیوش مان بھارت –صحت اور عافیت کے مراکز  :150000ذیلی –صحت مراکز  ، بنیادی صحت کے مراکز  ، دیہی اورشہری مراکز کو آیوش مان بھارت -صحت اور عافیت کے مراکز میں تبدیل کیاجارہاہے ۔ تاکہ جامع بنیادی طبی دیکھ بھال  کے 12پیکیجز فراہم کئے جاسکیں ۔ اے بی –ایچ ڈبلیو سیزکے ایک اوراہم پروگرام کے تحت ای سنجیونی کے توسط سے ٹیلی –صلاح مشورے سے متعلق خدمات کا آغا ز شامل ہے ۔
- انسانی وسائل :حفظان صحت خدمات بہم رسانی کے لئے بڑے پیمانے پر انسانی وسائل کی شکل میں سازوسامان درکارہوتے ہیں ۔ این ایچ ایم نے ریاستوں کوٹھیکے کی بنیاد پر اضافی انسانی صحت وسائل فراہم کرکے انسانی وسائل میں کمیوں کو دورکرنے کی کوشش کی ہے ، ان میں درج ذیل شامل ہیں :
- 14474 جی ڈی ایم اوز
- 3502اسپیشلسٹ
- 74783اسٹاف نرسیں
- 89140سی ایچ اوز
- 84313اے این ایمس
- 48585پیرامیڈکس
- 439صحت عامہ سے متعلق منیجر
- 17262پروگرام منیجمنٹ اسٹاف وغیرہ اور
- 10.78لاکھ آشا 
صحت سے متعلق انسانی وسائل کے لئے مد دفراہم کرنے کے علاوہ این ایچ ایم نے انسانی وسائل کو متعدد اقسام کے ہنرسے آراستہ کرنے پربھی توجہ مرکز کی ۔ این ایچ ایم نے ریاستوں کے ذریعہ نشان زد کلیدی لحاظ سے قائم سہولتوں میں ڈاکٹروں کو متعدد اقسام کے ہنرسے آراستہ کرنے پربھی توجہ مرکوز کی ہے ۔